  Майя Бывальцева 27-тӥ оштолэзе Удмуртиысь Пичи Пурга черкогуртын но Баграш-Бигра гуртын коронавирусъя карантинэз куштӥзы. Со сярысь Пичи Пурга ёрослэн «ВКонтакте» мерлыко вотэсысь огиназ ивортэмын. Карантин куштэмын, но астэ ачид нимаз висъян режим палэнтымтэ Пичи Пурга ёрослэн администрациезЁросын астэ ачид нимаз висъян режимез, вузкаронниосын санитар куронъёсты быдэсъянэз эскеронъёс азьланьтӥсько. Нимысьтыз саклык Россилэн мукет улосвылъёсысьтыз вуисьёслы. Тодэ вайытом, соос 14 нунал карантинын улыны кулэ. Ватсалом, астэ ачид нимаз возён режимез тӥям понна штрафъёс чакламын: - нимаз адямиослы - 500 манетысен 2 сюрс манетозь; - коронавирусъя умойтэм югдурен кунъёсысь но росси улосвылъёсысь вуэмъёслы – 4 сюрс манет; - куронъёсты выльысь тӥям понна – 5 сюрс манет.  Тодэ вайытом, Пичи Пургаын но Баграш-Биграын карантин 11-тӥ оштолэзе ялӥзы. Ивортодэтъя «Удмуртия» агентстволэн корреспондентэз тодӥз, кызьы та нуналъёсы улӥзы карантинэ ворсам гуртын.  Тегъёс: Тазалык Удмуртия карантин коронавирус ПичиПурга  